Kirken ble oppført sentrumsnært i Mjøndalen mellom Veiavangen ungdomsskole og Mjøndalen stasjon i 1983 etter tegninger av arkitekt Elisabeth Breen Fidjestøl. Byggverket består av et kirkerom og en tilstøtende menighetssal, to kjøkken, kontorer, lagerrom, kapell, garderober, toaletter og en ungdomssal med tilstøtende peisestue. Det er oppført i tegl og tre og har 380 sitteplasser. I 2017 startet en pengeinnsamling til nytt klokketårn som ble oppført i 2020.